Abdurrahman matan Banjar

K.H. Abdurrahman atawa Guru Adu adalah saurang ulama matan Kabupatin Banjar, Kalimantan Salatan. Inya jua rancak dikiau Tuan Guru H. Adu Tunggul Irang. Guru adu adalah turunan matan Guru Haji Zainuddin bin Guru Haji Abdus Shamad bin Guru Haji Abdullah Al-Banjari. Inya lahir kira-kira di tahun 1250 Hijriah wan habis umur pada hari Jumahat tanggal 23 Rabiulawal tahun 1364 Hijriah.
jmpl|Kubah Wali Lima

 Waktu balajaran 
Guru Adu suah balajar wan mandalami ilmu agama Islam lawan ulama nang terkenal wayah itu, yaitu Tuan Guru Haji Muhammad Said Wali di Dalam Pagar. Waktu Guru Adu  belajar ilmu agama, sabujurnya iny sudah baisi pangkat jadi guru, paling kada guru ilmu agama Islam dalam kulawarganya. Inya sabalumnya mambahas agama khusus sagan cucunya diantaranya Guru Haji Husin Qadri bin Guru Haji  Ahmad Zaini.
jmpl|Kuburan Guru Adu di Kubah Wali Lima
Pada hari Arba tanggal 23 Rajab tahun 1300 Hijriah, atas rastu kulawarganya, inya tulak ke Tanah Suci Makkah, nang mana inya belajar agama nang tadalam di sana salawas babarap tahun. Di Makkah, Guru Adu  balajar ilmu agama Islam matan babarapa guru, di antaranya Syekh Said Abubakar Ibnu Muhammad (panulis kitab Khasyiyah I'anatut Thalibin), wan guru-guru nang lainnya, nang mana buhannya mangajari Guru Adu pasal ilmu Syariat, Thariqat wan Hakikat. Ilmu-ilmu ini diajarkan pulang ka masyarakat sakira masyarakat kawa manjagai paham Ahlu Sunnah wal Jamaah.

 Murid 
Babarapa ulama nang belajar wadahnya di antaranya:

 Guru Haji Husin Qadri bin Guru Haji Ahmad Zaini (cucu sorang) 
 Guru Haji Abdul Qadir Hasan
 Guru Haji Abdullah Jamal
 Guru Haji Muhammad Seman Mulia
 Guru Haji Muhdar
 Guru Haji Khalid Hasyim
 Guru Haji Asnawi Sihabuddin
 Guru Haji Salim Ma'ruf
 Guru Haji Husin Dahlan
 Guru Haji Azhari
 Guru Haji Khalid Amuntai.

 Referensi 

Tumbung:Ulama Banjar
Tumbung:Urang Banjar